 סימן קפג - המברך איך יתנהג בכוס של ברכת המזון. ובו י''ב סעיפים:
מקבלו בשתי ידיו וכשמתחיל לברך נוטלו בימינו ולא יסייע בשמאל: {הגה: והיינו דוקא שלא תגע השמאל בכוס אבל אם נותן השמאל תחת הימין לסייעה מותר (בית יוסף בשם שבולי הלקט):} ומגביהו מהקרקע טפח אם הוא יושב על גבי קרקע ואם הוא מיסב בשלחן מגביהו מעל השלחן טפח ונותן בו עיניו שלא יסיח דעתו: {הגה: ועל כן אין לוקחין כוס שפיו צר שקורין גלוק גלא''ז לברך עליו:} ומשגרו לאשתו שתשתה ממנו: